Segir Richie of unga og óþroskaða til að vera stjúpmömmu Kourtney Kardashian kvíðir jólunum þar sem Scott Disick ætlar að biðja um hönd Sofia Richie . mbl.is / AFP The Hollywood Gossip greinir frá því að Kourtney Kardashian sé að reyna að hindra að fyrrverandi eiginmaður hennar Scott Disick , biðji um hönd Sofia Richie um jólin . Ástæðan fyrir því að hún vill koma í veg fyrir bónorðið er sú að Richie er einungis 21 árs og ekki tilbúin í svona skuldbindingu að hennar mati . Eins telur Kardashian-systirin að hún ætti ekki að koma að uppeldi barna þeirra . Kardashian og Disick eiga þrjú börn saman . Disick lætur orð Kourtney Kardashian sem vind um eyru þjóta og er á því að hún eigi ekki að koma að svona ákvörðunum fyrir hans hönd . Kris Jenner , móðir Kardashian-systranna , er hins vegar á því að hann eigi bara að láta slag standa um jólin . Enda gæti viðburðurinn vakið athygli og verið jákvætt fyrir fjármál fjölskyldunnar .